Virina Internacia Cionista Organizaĵo

La Internacia Cionista Organizaĵo de Virinoj (, akronime konata kiel WIZO, kaj ) estas neŝtata virina organizaĵo aktiva en la kampoj de socia bonfarto en la israela socio, la antaŭenigo de virinoj, kaj edukado en Israelo kaj la Diasporo.

Ĝi estas internacia bonfara virina organizaĵo kun asocioj en 50 landoj, 800 institucioj kaj proksimume 250 000 membroj. Ĝi estas la plej granda internacia virina organizaĵo en la mondo. WIZO estas agnoskita de Unuiĝintaj Nacioj kiel neregistara organizaĵo kaj havas konsultan statuson ĉe la Ekonomia kaj Socia Konsilio de Unuiĝintaj Nacioj (ECOSOC) kaj UNICEF. 

En 2008, WIZO, kune kun du aliaj virinaj organizaĵoj, ricevis la Israelan Premion pro siaj vivatingoj kaj speciala kontribuo al la socio kaj la Ŝtato Israelo.

 Celoj 
WIZO subtenas virinojn, infanojn kaj junulojn, novajn enmigrintojn kaj maljunulojn en Israelo per multaj projektoj, sendepende de ilia nacieco kaj religia aparteno.

Ĝiaj ĉefaj zorgoj estas la integriĝo kaj bonfarto de patrinoj kaj infanoj. Por tiu celo, ĝi subtenas konsilejojn por virinoj, infanĝardenojn kaj junularajn centrojn. 

Prizorgaj kaj loĝejaj ebloj estas ofertitaj por pensiuloj. Novaj enmigrintoj ricevas ampleksan helpon pri sia privata kaj profesia integriĝo.

WIZO nuntempe kontrolas 180 infanĝardenojn en Israelo  kaj zorgas pri 14 000 infanoj de laborantaj patrinoj, novaj enmigrintoj kaj malriĉaj familioj. WIZO ankaŭ organizas somerajn tendarojn, kursojn por  kaj provizas aliajn formojn de socia subteno por infanoj.

 Historio 
WIZO estis fondita en Britio en 1920 de Rebecca Sieff, Vera Weizmann (edzino de Chaim Weizmann), Edith Eder, Romana Goodman, kaj Henrietta Irwell. Ĝia origina celo estis esti funkcii kiel tegmenta organizaĵo por ĉiuj cionismaj virinoj tutmonde. La komenca misio de la organizaĵo estis provizi servojn al loĝantoj de Brita Mandato Palestino. Inter la unuaj projektoj de WIZO en Palestino estis la establado de Tipat Halav - infanaj klinikoj kaj vestaĵdistribuaj centroj, multaj el kiuj ankoraŭ funkcias nuntempe. La unuan infanvartejon malfermis WIZO en Tel-Avivo en 1926. 

En la 1920-aj kaj 1930-aj jaroj, vasta reto de filioj de WIZO estis establita tra Eŭropo, sed multaj estis fermitaj pro la nazia okupado kaj la Holokaŭsto. Filioj en Latinameriko daŭre funkciis dum la Dua Mondmilito.

En 1949, ĝia ĉefsidejo estis translokigita de Londono al Israelo. Samjare, WIZO formis sian propran politikan partion, kiu partoprenis en la unuaj Knesset- elektoj de 1949, ricevante 1.2% de la voĉoj kaj unu sidlokon. Rachel Cohen-Kagan fariĝis Kneset-membro. En 1951, laŭ instigo de WIZO, la Leĝo pri Egalrajtigo por Virinoj estis pasigita en la israela parlamento, la Kneset.

En 1991, la leĝo por kontraŭbatali hejman perforton en la familio ekvalidis, en kiu WIZO ludis ŝlosilan rolon.

 Referencoj 

 Vidu ankaŭ 

 Na'amat

 Eksteraj ligiloj 

 Oficiala retejo (en la angla)

Kategorio:Virinrajtaj organizaĵoj
Kategorio:Internaciaj virinaj organizaĵoj
Kategorio:Judaj organizaĵoj
Kategorio:Cionismaj politikaj partioj